
ΝΟΜΟΣ ΥΓΤ ΑΡΙΘ. 2271 

Εξυγίανση της Ολυμπιακής Αεροπορίας Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Ρύθμιση χρεών Ολυμπιακής Αεροπορίας Α.Ε. (ΟΑ.) 
και αύξηση μετοχικού κεφαλαίου 

Στο πλαίσιο του σχεδίου εξυγίανσης της Ολυμπιακής 
Αεροπορίας Α.Ε. (ΟΑ.) και της Ολυμπιακής Αεροπλοίας 
Α.Ε., το οποίο εγκρίθηκε με την από 7 Οκτωβρίου 1994 
απόφαση της Επιτροπής των Ευρωπαϊκών Κοινοτήτων 
και δημοσιεύθηκε στις 25 Οκτωβρίου 1994 στην Εφη¬ 
μερίδα των Ευρωπαϊκών Κοινοτήτων: 

α. Διαγράφονται τα χρέη της Ο.Α. και της Ολυμπιακής 
Αεροπλοίας Α.Ε. προς το Ελληνικό Δημόσιο, τα οποία 
προέρχονται από καταπτώσεις εγγυήσεων ληξιπρόθε¬ 
σμων δανείων και μη καταβολή ή μη απόδοση πόσης 
φύσεως φόρων, τελών και εισφορών. 

β. Διαγράφονται όλα τα χρέη της ΟΑ. και της Ολυ¬ 
μπιακής Αεροπλοίας Α.Ε. προς την Υπηρεσία Πολιτικής 
Αεροπορίας (Υ.Π.Α.), από οποιονδήποτε λόγο και αν 
προέρχονται, τα οποία είχαν γεννηθεί μέχρι την ημε¬ 
ρομηνία της δημοσίευσης της πιο πάνω απόφασης της 
Επιτροπής των Ευρωπαϊκών Κοινοτήτων στην Εφημε¬ 
ρίδα των Ευρωπαϊκών Κοινοτήτων. Επίσης, και κατά 
παρέκκλιση από τις ισχύουσες διατάξεις, αίρεται η 
υποχρέωση της ΟΑ., την οποία είχε μέχρι την ίδια 
ημερομηνία, για την απόδοση στις κρατικές αρχές πό¬ 
ρων, τελών, δικαιωμάτων κ.λπ. που αυτή είχε εισπράξει 
για λογαριασμό τους. 

γ. Διαγράφεται το χρέος της Ο.Α. και της Ολυμπιακής 
Αεροπλοίας Α.Ε. προς το Ελληνικό Δημόσιο που προέρ¬ 
χεται από υποχρεώσεις των εταιρειών αυτών προς τη 
Δημόσια Επιχείρηση Πετρελαίου και τηρείται στο λο¬ 
γαριασμό "203" της Τράπεζας της Ελλάδος υπό την 
ονομασία "Ελληνικό Δημόσιο - Λογαριασμός Χρηματο¬ 
δότησης Πετρελαιοειδών". 

δ. Στις υποχρεώσεις που αναλαμβάνει το Ελληνικό 
Δημόσιο και οι οποίες αναφέρονται στα ανωτέρω εδάφια 
ά, β' και γ* περιλαμβάνονται τόσο το κεφάλαιο όσο και 
όλες οι άλλες, κάθε είδους, επιβαρύνσεις (τόκοι, τόκοι 
υπερημερίας, πρόστιμα και προσαυξήσεις και άλλες 
επιβαρύνσεις). 


ε. Το Ελληνικό Δημόσιο αναλαμβάνει την υποχρέωση 
να εξοφλήσει, κατά τους όρους και χρόνους των σχε¬ 
τικών συμβάσεων, το σύνολο των οφειλών από δάνεια, 
με τους τόκους και πς προμήθειες εν γένει, της Ο.Α. 
προς τράπεζες και άλλα πιστωτικά ιδρύματα εσωτερικού 
και εξωτερικού που δεν είχαν καταστεί ληξιπρόθεσμα 
την 31η Ιουλίου 1994 και των οποίων το ύψος του 
συνολικού κεφαλαίου κατά την ημέρα εκείνη ανερχόταν 
στο ποσό των εξήντα τεσσάρων δισεκατομμυρίων πε- 
ντακοσίων εκατομμυρίων (64.500.000.000) δραχμών. Το 
ισόποσο των παραπάνω δανείων χωρίς τους τόκους 
και τις προμήθειες μετατρέπεται σε κεφάλαιο. 

στ. Διατηρούνται οι εγγυήσεις τις οποίες έχει χορη¬ 
γήσει το Ελληνικό Δημόσιο για δάνεια που έχει συνάψει 
η Ο.Α. μέχρι την ημερομηνία δημοσίευσης της πιο πάνω 
απόφασης της Επιτροπής των Ευρωπαϊκών Κοινοτήτων 
στην Εφημερίδα των Ευρωπαϊκών Κοινοτήτων, με βάση 
το άρθρο έκτο (6ο) του ν. 96/1975. 

V 

ζ. Το Ελληνικό Δημόοιο παρέχει εγγυήσεις για δάνεια 
συναπτόμενα από την Ο Α. και την Ολυμπιακή Αερόπλοια 
Α.Ε. έως και την 31η Δεκεμβρίου 1997, το συνολικό 
ύψος των οποίων δεν υπερβαίνει το ποσό των τρια- 
κοσίων εβδομήντα οκτώ εκατομμυρίων (378.000.000) 
δολλαρίων Η.ΠΑ, με σκοπό την αγορά νέων αερο¬ 
σκαφών. 

η. Το Ελληνικό Δημόσιο αναλαμβάνει να καλύψει την 
^αύξηση του μετοχικού κεφαλαίου της Ο.Α. ύψους πε¬ 
νήντα τεσσάρων δισεκατομμυρίων (54.000.000.000) 
δραχμών που θα καταβληθούν σε τρεις δόσεις των 
δεκαεννέα, είκοσι τριών και δώδεκα δισεκατομμυρίων 
(19.000.000.000, 23.000.000.000 και 12.000.000.000) 
δραχμών στις 10 Ιανουάριου 1995, στις 10 Ιανουάριου 
1996 και στις 10 Ιανουάριου . 1997 αντίστοιχα, με την 
προϋπόθεση ότι η Ο.Α. και η θυγατρική της εταιρεία 
Ολυμπιακή Αεροπλοία Α.Ε. εκτελούν πλήρως και επι¬ 
τυγχάνουν τους στόχους του σχεδίου εξυγίανσης που 
ενέκρινε η Επιτροπή των Ευρωπαϊκών Κοινοτήτων. 

θ. Η ΟΑ. απαλλάσσεται από κάθε προμήθεια, πάσης 
φύσεως φόρο ή τέλος δημόσιο ή υπέρ τρίτων και 
οποιαδήποτε άλλη επιβάρυνση που συνεπάγεται η πα¬ 
ροχή των εγγυήσεων των εδαφίων στ' και ζ' της πα¬ 
ρούσας παραγράφου και η αύξηση του μετοχικού κε¬ 
φαλαίου του εδαφίου η* της ίδιας παραγράφου. 

ι. Το Ελληνικό Δημόσιο δύναται να αξιώσει από την 

Ο.Α. το σύνολο των χρεών της Ο.Α. προς αυτό, τα 
οποία διαγράφονται και το σύνολο των βαρών που αυτό 
αναλαμβάνει κατά τα εδάφια ά, β', γ\ δ\ ε', στ', ζ' και 
η της παρούσας παραγράφου στην περίπτωση που το 
νομικό πρόσωπο της Ο.Α. λυθεί λόγω της αποτυχίας 
του σχεδίου εξυγίανσης από τη δημοσίευση του παρό¬ 
ντος νόμου έως την 31η Δεκεμβρίου 1997. Για την 
εξασφάλιση των απαιτήσεων του Ελληνικού Δημοσίου 
συνιστάται υπέρ αυτού ειδικό προνόμιο κατάταξης που 
προηγείται από οποιοδήποτε ειδικό ή γενικό προνόμιο 
οποιοσδήποτε άλλου δανειστή της Ο.Α. πλην των πάσης 
φύσεως δεδουλευμένων αποδοχών των εργαζομένων. 

Από την 1η Ιανουαρίου 1998 οι απαιτήσεις του Ελ¬ 
ληνικού Δημοσίου διέπονται από την ισχύουσα νομοθεσία 
ως προς την προνομιακή τους κατάταξη, 
ια. Καταργούνται: 

α. Από την 1η Ιανουαρίου 1995 η παρ. 1 του άρθρου 
έκτου (6) του ν. 96/1975 (ΦΕΚ 154 Α ). 

β. Από την έναρξη της ισχύος του νόμου αυτού οι 
παρ. 5, 6 και 7 του άρθρου 18 του ν.δ/τος 3560/1956 
(ΦΕΚ 222 Α ). 

ιβ. Απαλλάσσονται τα κέρδη των χρήσεων 1994, 
1995,1996 και 1997 της Ο.Α. και της Ολυμπιακής Αε- 
ροπλοΐας Α.Ε. από κάθε μορφής φόρο ή τέλος δημοσίου, 
ως προερχόμενα κατά κύριο λόγο από τη λογιστική 
διαδικασία της αναδιάρθρωσης της δομής του ισολο¬ 
γισμού τους σύμφωνα με το εγκεκριμμένο σχέδιο εξυ¬ 
γίανσης, εφόσον αυτά διατίθενται για την αναδιάρθρωση 
κεφαλαίου και την αναδιοργάνωση της εταιρείας. 

ιγ. Μέσα σε προθεσμία δύο (2) μηνών από τη δημο¬ 
σίευση του παρόντος νόμου η Υ.Π.Α. υποχρεούται να 
συνάψει σύμβαση με την Ο.Α. για την παροχή υπηρεσιών 
της τελευταίας προς αυτήν. Η Σύμβαση θα συναφθεί 
σύμφωνα με τους όρους της τιμολογιακής πολιτικής 
της Ο.Α.. 

Οι τρέχουσες απαιτήσεις της Ο.Α., όπως από μετα¬ 
κινήσεις προσωπικού της Υ.Π.Α., από τεχνικά έργα σε 
χώρους ελεγχόμενους από την Υ.Π.Α., θα εξοφληθούν 
με τον τρόπο που θα οριστεί συγκεκριμένα στη Σύμβαση. 

ιδ. Με απόφαση του Υπουργού Οικονομικών εξειδι¬ 
κεύονται τα χρέη που διαγράφονται, τα δάνεια και οι 
λοιπές υποχρεώσεις που αναλαμβάνει το Ελληνικό Δη¬ 
μόσιο, η διαδικασία διαπίστωσης, βεβαίωσης και δια¬ 
γραφής τους, καθώς και οι υπηρεσίες που εντέλλονται 
για τη σύνταξη των αναγκαίων πράξεων. Εξουσιοδοτείται 
ο Υπουργός Οικονομικών για την αναδοχή των παρα¬ 
πάνω χρεών, όπου απαιτείται. 

ιε. Το ειδικό φορολογικό καθεστώς του ιπτάμενου 
προσωπικού της Ο.Α. και της Ολυμπιακής Αεροπλοίας 
Α.Ε. διατηρείται σε ισχύ έως και την 31η Δεκεμβρίου 
1995, με τους ίδιους φορολογικούς συντελεστές που 
ίσχυαν πριν από την έναρξη της ισχύος του ν. 2214/1994 
(ΦΕΚ 75 Α’). 

ιστ. Εξαιρούνται η Ο.Α. και οι θυγατρικές της εταιρείες 
από την εφαρμογή της διατάξεως της περιπτώσεως 
στ' από την έναρξη ισχύος της, η οποία προστέθηκε 
στην παράγραφο 1 του άρθρου 37 α του ν.δ/τος 3323/ 
1955 με την παράγραφο 7 του άρθρου 5 του ν. 2187/1994 
(ΦΕΚ 16 Α'), όπως αυτή αντικαταστάθηκε με την παρ. 
1 του άρθρου 24 του ν. 2198/1994 (ΦΕΚ 43 Α ). 

Άρθρο 2 

Εθελούσια έξοδος - Υποχρεωτική συνταξιοδότηση 

1. Όσοι εργαζόμενοι στην Ο.Α. και την Ολυμπιακή 


Αερόπλοια Α.Ε., ασφαλισμένοι στο Ι.Κ.Α. για τον κλάδο 
σύνταξης, έχουν συμπληρώσει ή συμπληρώνουν έως 
και την 31η Δεκεμβρίου 1997 τον αριθμό των ημερών 
ασφάλισης που αναφέρεται παρακάτω, μπορούν να υ¬ 
ποβάλλουν αίτηση αποχώρησης από την υπηρεσία και 
να λάβουν πλήρη σύνταξη από το Ι.Κ.Α. , ανεξάρτητα 
από την ηλικία τους: 

α. Από το προσωπικό εδάφους, οι άνδρες που έχουν 
συμπληρώσει 9.000 ημέρες ασφάλισης, από τις οποίες 
τουλάχιστον 4.500 στην Ο.Α. ή στην Ολυμπιακή Αερό¬ 
πλοια Α.Ε. και οι γυναίκες που έχουν συμπληρώσει 

7.500 ημέρες ασφάλισης, από τις οποίες τουλάχιστον 

4.500 στην Ο.Α. ή στην Ολυμπιακή Αερόπλοια Α.Ε.. 
β. Από τις ιπτάμενες συνοδούς και τους φροντιστές, 

όσοι έχουν συμπληρώσει 5.000 ημέρες ασφάλισης με 
τις ειδικότητες αυτές. 

2. Η προβλεπόμενη από τις ισχύουσες διατάξεις 
εξαγορά στρατιωτικής υπηρεσίας και προϋπηρεσιών για 
τη θεμελίωση συνταξιοδοτικού δικαιώματος των εργα¬ 
ζομένων, σύμφωνα με τα εδάφια α' και β της προη¬ 
γούμενης παραγράφου, βαρύνει τις εργοδότιδες εται¬ 
ρίες. 

3. Οι εργαζόμενοι στις παραπάνω εταιρείες, οι οποίοι 
πληρούν τις προϋποθέσεις για τη συνταξιοδότησή τους 
μέχρι και το έτος 2001, δεν εντάσσονται κατά το μέχρι 
τότε διάστημα, για τον υπολογισμό των καταβλητέων 
προς το Ι.Κ.Α. εισφορών, σε ασφαλιστική κλάση κατώ¬ 
τερη από εκείνη στην οποία ενέπιπταν οι αποδοχές 
τους του μηνάς Δεκεμβρίου 1993. Η διαφορά των 
οφειλόμενων προς το Ι.Κ.Α. ασφαλιστικών εισφορών 
εργοδοτών και ασφαλισμένων, που ενδέχεται να προ¬ 
κόψει από την εφαρμογή της παραγράφου αυτής, υ¬ 
πολογίζεται από τις εταιρείες στο τέλος κάθε ημερο¬ 
λογιακού έτους και καταβάλλεται μέσα στο αμέσως 
επόμενο τρίμηνο. 

4. Στους εργαζόμενους που συγκεντρώνουν στο πρό¬ 
σωπό τους τις παραπάνω προϋποθέσεις έως και την 
31η Δεκεμβρίου 1997, οι οποίοι αποχωρούν οικειοθελώς 
σύμφωνα με την παρ. 1 του παρόντος άρθρου και 
υποβάλλουν αίτηση μέσα σε ένα (1) μήνα από τότε 

. που καθένας πληροί τις προϋποθέσεις αυτές ή μέσα 
σε ένα (1) μήνα από τη δημοσίευση του παρόντος 
νόμου για αυτούς που πληρούν τις παραπάνω προϋ¬ 
ποθέσεις μέχρι και τη δημοσίευση του παρόντος νόμου, 
καταβάλλεται η αποζημίωση του ν. 2112/1920 (ΦΕΚ 67 
Α'), όπως αυτή καταβαλλόταν από τις πιο πάνω εταιρείες 
μέχρι τη δημοσίευση του παρόντος νόμου, προσαυξη¬ 
μένη κατά είκοσι πέντε τοις εκατό (25%), καθώς και 
ποσό το οποίο αντιστοιχεί στις τακτικές αποδοχές δύο 
(2) μηνών, όπως αυτές διαμορφώνονται τον τελευταίο 
πριν την αποχώρησή τους μήνα και χωρίς περιορισμό 
στο ανώτατο όριο από το χαρακτηρισμό της Ο.Α. και 
της Ολυμπιακής Αεροπλοίας Α.Ε. ως επιχειρήσεων 
κοινής ωφέλειας. 

Η αποζημίωση υπάγεται στη φορολογία εισοδήματος 
και φορολογείται μέχρι το ποσό των έξι εκατομμυρίων 
(6.000.000) δραχμών με σταθερό συντελεστή πέντε τοις 
εκατό (5%) και πέραν του ποσού αυτού με σταθερό 
συντελεστή δέκα τοις εκατό (10%). 

5. Ο Υπουργός Μεταφορών και Επικοινωνιών, μετά 
από πρόταση των διοικητικών συμβουλίων των πιο πάνω 
εταιρειών, μπορεί με απόφασή του να προσδιορίζει κατά 
κατηγορία προσωπικού τον αριθμό και το χρόνο της 
σταδιακής αποχώρησης των δικαιούμενων να αποχω¬ 
ρήσουν. Σε περίπτωση που οι υποβαλλόμενες αιτήσεις 

υπερβαίνουν τα όρια αυτά, γίνονται δεκτές οι αιτήσεις 
εκείνων που συμπληρώνουν το μεγαλύτερο αριθμό η¬ 
μερομισθίων μέχρι να καλυφθεί το ανώτατο όριο για 
κάθε περίοδο. 

Όσοι εμπρόθεσμα υποβάλλουν αίτηση και παραμείνουν 
στις εταιρείες αυτές, σύμφωνα με τα πιο πάνω οριζόμενα 
όρια, και συνταξιοδοτηθούν σε άλλο χρονικό σημείο 
από την πλήρωση των παραπάνω προϋποθέσεων, η 
οποία όμως λαμβάνει χώρα σε κάθε περίπτωση- μέχρι 
και την 31η Δεκεμβρίου 1997, υπάγονται στις ρυθμίσεις 
των παραγράφων 1, 2 και 4 του παρόντος άρθρου. 

6. Σε περίπτωση που δεν υπάρξει επαρκής αριθμός 
οικειοθελώς αποχωρούντων ώστε να μειωθεί το προ¬ 
σωπικό των εταιρειών, σύμφωνα με το σχέδιο που 
εγκρίθηκε από την Επιτροπή των Ευρωπαϊκών Κοινο¬ 
τήτων, κάθε έτος έως και την 31η Δεκεμβρίου 1997 οι 
εργαζόμενοι που συμπληρώνουν τον αριθμό των ημερών 
ασφάλισης της παρ. 1 του παρόντος άρθρου συντα- 
ξιοδοτούνται υποχρεωτικά, ανεξάρτητα από την ηλικία 
τους, μέχρι να συμπληρωθεί ο προβλεπόμενος αριθμός 
αποχωρούντων. Η επιλογή των υποχρεωτικά συνταξιο- 
δοτούμενων γίνεται με βάση τον αριθμό ημερών ασφά¬ 
λισης στην Ο.Α. και την Ολυμπιακή Αερόπλοια Α.Ε. 

Στην περίπτωση αυτή καταβάλλεται μόνο η προβλε- 
πόμενη από το άρθρο 8 του ν. 3198/1955 (ΦΕΚ 95 Α'), 
όπως τροποποιήθηκε και συμπληρώθηκε μεταγενέστερα 
με την παράγραφο 4 του άρθρου 8 του ν.δ/τος 3789/ 
1957 (ΦΕΚ 210 Α') και την παράγραφο 1 του άρθρου 
5 του ν. 435/1976 (ΦΕΚ 251 Α), αποζημίωση λόγω 
συνταξιοδότησης, η οποία φορολογείται σύμφωνα με 
τις ισχύουσες φορολογικές διατάξεις. 

7α. Όσοι χειριστές και ιπτάμενοι μηχανικοί της Ο.Α. 
έχουν συμπληρώσει ή συμπληρώνουν έως και την 31η 
Δεκεμβρίου 1997 4.500 τουλάχιστον ημέρες ασφαλίσεως 
σε αεροπορικές εταιρείες και 3.000 ώρες πτήσεως, από 
τις οποίες 500 τουλάχιστον την τελευταία δεκαετία, και 
έχουν συμπληρώσει ταυτόχρονα το 53ο έτος της ηλικίας 
τους μπορούν να αποχωρήσουν από την υπηρεσία και 
να λάβουν πλήρη σύνταξη από το Ι.Κ.Α. και το« 
Τ.Ε.Α.Π.Α.Ε.. 

β. Για τους αποχωρούντες, κατ’ ρφαρμογή του πιο 
πάνω εδαφίου ισχύουν τα αναφερόμενα στην παράγραφο 
4 του παρόντος άρθρου. 

γ. Σε περίπτωση που δεν υπάρξει επαρκής αριθμός 
οικειοθελώς αποχωρούντων, ώστε να μειωθεί το ιπτά¬ 
μενο προσωπικό θαλάμου διακυβέρνησης σύμφωνα με 
τις υπηρεσιακές ανάγκες της Ο.Α., όπως αυτές δια¬ 
μορφώνονται από το ετήσιο πρόγραμμα εκμετάλλευσής 
της και το νέο κανονισμό εργασίας, με κοινή απόφαση 
των Υπουργών Μεταφορών και Επικοινωνιών και Υγείας, 
Πρόνοιας και Κοινωνικών Ασφαλίσεων, μετά από εισή¬ 
γηση της Διοίκησης της Ο.Α., συνταξιοδοτείται υπο¬ 
χρεωτικά, σύμφωνα με τα οριζόμενα στο εδάφιο ά της 
παρούσας παραγράφου, ο αναγκαίος αριθμός χειριστών 
και ιπτάμενων μηχανικών. Στην περίπτωση αυτή κατα¬ 
βάλλεται η αποζημίωση που αναφέρεται στο εδάφιο β* 
της παραγράφου 6 του παρόντος άρθρου. 

Η επιλογή των υποχρεωτικά συνταξιοδοτούμενων γί¬ 
νεται με βάση τον αριθμό ημερών ασφάλισης στην Ο.Α. 
και την Πολεμική Αεροπορία. 

8. Ως επαρκής αριθμός οικειοθελώς αποχωρούντων, 
κατά την έννοια της παραγράφου 6 και του εδαφίου γ' 
της παραγράφου 7 του παρόντος άρθρου, θεωρείται ο 
αριθμός που αναφέρεται κατά κατηγορία προσωπικού 
στο σχέδιο εξυγίανσης που εγκρίθηκε από την Επιτροπή 


των Ευρωπαϊκών Κοινοτήτων, με δυνατή απόκλιση πλέον 
ή έλαττον κατά δεκαπέντε τοις εκατό (15%). 

9α. Η επιβάρυνση που θα προκύψει για το Ι.Κ.Α. 
καλύπτεται από την ετήσια επιχορήγηση προς το Ι.Κ.Α. 
του Κρατικού Προϋπολογισμού. 

β. Το ποσό με το οποίο επιβαρύνεται το Ταμείο Επι¬ 
κουρικής Ασφάλισης Προσωπικού Αεροπορικών Επιχει¬ 
ρήσεων (Τ.Ε.Α.Π.Α.Ε.) καλύπτεται επίσης από τον Κρα¬ 
τικό Προϋπολογισμό. 

10α. Για τις περιπτώσεις που δεν ρυθμίζονται δια¬ 
φορετικά με τον παρόντα νόμο, εφαρμόζονται οι δια¬ 
τάξεις των άρθρων 5 και 6 του ν. 1759/1988 (ΦΕΚ 50 
Α'). Οι προβλεπόμενες από τις προαναφερόμενες δια¬ 
τάξεις ασφαλιστικές εισφορές εργοδότη και ασφαλι¬ 
σμένου εξακολουθούν να υπολογίζονται προσαυξημένες 
κατά τα ποσοστά αυξήσεως των εισφορών του κλάδου 
σύνταξης του Ι.Κ.Α., που ορίστηκαν με τις διατάξεις 
της παρ. 1 του άρθρου 25 του ν. 1902/1990 (ΦΕΚ 138 
Α') και της παρ. 1 του άρθρου 44 του ν. 2084/1992 
(ΦΕΚ 165 Α'). 

β. Μετά την 31η Δεκεμβρίου 1997, για τη συνταξιο- 
δότηση του προσωπικού της Ο.Α. και της Ολυμπιακής 
ΑεροπλοΤας Α.Ε., σύμφωνα με την παράγραφο 1 του 
παρόντος άρθρου, που είναι ασφαλισμένο στο Ι.Κ.Α. 
ισχύουν οι διατάξεις του ν. 1759/1988 (ΦΕΚ 50 Α') 
χωρίς τις ειδικότερες ρυθμίσεις των προηγούμενων 
παραγράφων του παρόντος άρθρου, με την επιφύλαξη 
ισχύος των διατάξεων του ν. 2084/1992 (ΦΕΚ 165 Α ) 
ως προς τους εργαζόμενους που ασφαλίζονται για 
πρώτη φορά από την 1η Ιανουάριου 1993 και μετά. 

11. Από τις ρυθμίσεις των παραπάνω παραγράφων 
του παρόντος άρθρου εξαιρούνται οι εργαζόμενοι εκείνοι 
οι οποίοι έως και την 31η Δεκεμβρίου 1994 αποχωρούν 
υποχρεωτικά, συνταξιοδοτούμενοι με βάση τις διατάξεις 
που ίσχυαν πριν από τη δημοσίευση του παρόντος 
νόμου. 

12α. Η δαπάνη για την εξαγορά στρατιωτικής υπη¬ 
ρεσίας και προϋπηρεσιών της παραγράφου 2 κάι οι 
αποζημιώσεις της παραγράφου 4 και του εδαφίου β' 
της παραγράφου 7 του παρόντος άρθρου βαρύνουν 
τον Κρατικό Προϋπολογισμό έως το ύψος του ποσού 
των έντεκα δισεκατομμυρίων (11.000.000.000) δραχμών. 

β. Η διαδικασία καταβολής των αποζημιώσεων, της 
απόδοσης από τον Κρατικό Προϋπολογισμό του πιο 
πάνω ποσού και κάθε άλλη σχετική λεπτομέρεια καθο¬ 
ρίζεται με κοινή απόφαση των Υπουργών Οικονομικών 
και Μεταφορών και Επικοινωνιών. 

γ. Σε περίπτωση που το παραπάνω ποσό δεν επαρκεί 
για την εξαγορά στρατιωτικής υπηρεσίας και προϋπη¬ 
ρεσιών της παραγράφου 2 και την εξόφληση των α¬ 
ποζημιώσεων της παραγράφου 4 και του εδαφίου β' 
της παραγράφου 7 του παρόντος άρθρου, η Ο.Α., η 
Ολυμπιακή Αερόπλοια Α.Ε. και η Ολυμπιακή Τουριστική 
Α.Ε. υποχρεούνται να καταβάλλουν το υπολειπόμενο 
ποσό. 

13. Οι διατάξεις των προηγούμενων παραγράφων του 
παρόντος άρθρου εφαρμόζονται αναλόγως και για το 
προσωπικό της Ολυμπιακής Τουριστικής Α.Ε. που υπη¬ 
ρετεί σε αυτήν κατά τη δημοσίευση του παρόντος νόμου 
και για το οποίο έχουν καταβληθεί καθ' όλο το χρόνο 
απασχολήσεώς του οι προβλεπόμενες από το ν. 
1759/1988 ασφαλιστικές εισφορές προς το Ι.Κ.Α. για 
το προσωπικό εδάφους της Ο.Α.. 

. 14. Οι διατάξεις των παραγράφων 1 περίπτωση ά, 
2, 4, 5, 6, 8, 10, 11 και 12 του παρόντος άρθρου έχουν 

ανάλογη εφαρμογή και για το προσωπικό εδάφους της 
περίπτωσης α' της παραγράφ.ου 1 του άρθρου αυτού, 
το οποίο ασφαλίζεται στο Ταμείο Επικουρικής Ασφάλισης 
Ηλεκτροτεχνιτών Ελλάδος (Τ.Ε.Α.Η.Ε.). 

Άρθρο 3 

Ρύθμιση εργασιακών σχέσεων 

Ια. Για το χρονικό διάστημα από την 1η Ιανουάριου 
1994 έως και την 31η Δεκεμβρίου 1995 δεν επιτρέπεται 
η αύξηση με οποιονδήποτε τρόπο των τακτικών απο¬ 
δοχών, τις οποίες κατέβαλαν η Ο.Α. και οι θυγατρικές 
της εταιρείες Ολυμπιακή Αερόπλοια Α.Ε. και Ολυμπιακή 
Τουριστική Α.Ε. στο προσωπικό τους κατά την 31η 
Δεκεμβρίου 1993. 

β. Για την εφαρμογή της διάταξης αυτής ως τακτικές 
αποδοχές θεωρείται το σύνολο των μηνιαίων αποδοχών, 
που καταβλήθηκε στο προσωπικό των παραπάνω εται¬ 
ρειών στις 31 Δεκεμβρίου 1993 ως βασικός μισθός, 
επιδόματα και προσαύξηση λόγω ωρίμανσης (πολυετία), 
ως και η προσαύξηση λόγω ωρίμανσης του έτους 1994. 
Στις τακτικές αποδοχές δεν περιλαμβάνονται τα ποσά 
που είχαν καταβληθεί ως πρόσθετη αμοιβή ή αποζημίωση 
για υπερεργασία, υπερωριακή απασχόληση, νυκτερινή 
εργασία ή εργασία κατά τις Κυριακές και εορτές, για 
μετακινήσεις εκτός έδρας του ιπτάμενου προσωπικού, 
επίδομα τροφής κ.λπ., έστω και εάν τα ποσά αυτά 
καταβάλλονταν κατά τρόπο τακτικό και μόνιμο. 

γ. Επιτρέπεται η χορήγηση κατά την παραπάνω πε¬ 
ρίοδο επιδομάτων θέσεως στο προσωπικό, στο οποίο 
ανατίθεται θέση που συνεπάγεται την άσκηση πρόσθε¬ 
των διοικητικών καθηκόντων. Η χορήγηση των επιδο¬ 
μάτων θέσεως επιτρέπεται μόνον εφόσον ασκούνται 
πραγματικά τόσο τα βασικά κύρια όσο και τα πρόσθετα 
καθήκοντα της θέσης για την οποία πρόκειται και παύει, 
αυτοδίκαια από τότε που ανακαλείται η απόφαση της 
ανάθεσής τους. 

Δεν επιτρέπεται η σύγχρονη καταβολή δύο επιδομά ¬ 
των θέσεως. 

δ. Το καταβαλλόμενο ποσό στο προσωπικό της Ο Α , 
της Ολυμπιακής Αεροπολοϊας Α.Ε. και της Ολυμπιακής 
Τουριστικής Α.Ε. ως επίδομα τροφής δεν αναπροσαρ¬ 
μόζεται κατά τη διάρκεια του έτους 1995. 

2. Τροποποιείται το υφιστάμενο εργασιακό καθεστώς 
του προσωπικού της Ο.Α., της Ολυμπιακής Αεροπλοίας 
Α.Ε. και της Ολυμπιακής Τουριστικής Α.Ε. ως ακολούθως: 

α. Για το διάστημα μέχρι την 31η Δεκεμβρίου 1997 
μειώνονται οι ημέρες εβδομαδιαίων αναπαύσεων (ί ορο ι >) 
που χορηγούνται στο προσωπικό ως ακολούθως: 

- κατά έξι (6) αναπαύσεις το έτος, του προσωπικού 
που απασχολείται σε βάρδιες, συμπεριλαμβανομένων 
των παραγωγικών συνεργείων της Διεύθυνσης Τεχνικών 
Υπηρεσιών. 

- κατά δέκα (10) αναπαύσεις το έτος, ίων εργαζο¬ 
μένων που απασχολούνται με σταθερό ωράριο εργασίας. 

- κατά δώδεκα (12) αναπαύσεις το έτος, ίου ιπτάμενου 
προσωπικού όλων των κα πιγοοιών. 

Οι πιο πάνιο μειουμενες ίυώ> , ςδ μαδ-πίων ανα¬ 
παύσεων επιλέγονται από π> ω*· ην Ολυμπιακή 
...οπλοία Α.Ε και την Ολυμπιακέ 4 ■ -οριστική Α.Ε. προς 
, ο αία. με ανώτατο όριο τις ·λ ημέρες ανά μήνα 
οχρεωτικά σύμφωνο με ανάγκες της ετσιοείας 
"·■■<’ ιγοοία προσωπικού Λ\· υέσσ ο ίο έτος 1994 
. .υ- εφαρμογή της το πάνω ρύθμισης δεν 

ω..< αίουργικά δυνατή π πραγματική προσφορά των 


μειούμενων αναπαύσεων, τότε μεταφέρονται κατά το 
έτος 1995 τουλάχιστον δύο (2), τρεις (3) και τέσσερις 
(4) ημέρες αναπαύσεων κατά κατηγορία προσωπικού 
αντιστοίχως. 

β. Ο προγραματισμός της διήμερης εβδομαδιαίας 
ανάπαυσης για το προσωπικό που εργάζεται σε βάρδιες 
γίνεται με βάση τις ανάγκες των πιο πάνω εταιρειών, 
σύμφωνα με τις διατάξεις της κοινής εργατικής νομο¬ 
θεσίας. 

γ. Από τη δημοσίευση του παρόντος νόμου και έως 
την 31η Δεκεμβρίου 1997 η αμοιβή του προσωπικού για 
την απασχόλησή του κατά ημέρα εβδομαδιαίας ανά¬ 
παυσης και νόμω αργίας υπολογίζεται σύμφωνα με τις 
διατάξεις της κοινής εργατικής νομοθεσίας, εκτός των 
εργαζομένων που απασχολούνται σε εικοσιτετράωρη 
(24ωρη) βάρδια. 

δ. Δεν επιτρέπεται εφεξής η μεταφορά ημέρας ε¬ 
βδομαδιαίας ανάπαυσης, εφόσον συμπίπτει με ημέρα 
νόμω αργίας. 

ε. Από τη δημοσίευση του παρόντος νόμου παύουν 
να ισχύουν οι διατάξεις των συλλογικών συμβάσεων 
εργασίας, πρακτικών συμφωνίας κ.λπ., με τις οποίες 
προβλέπεται η μεταφορά των εβδομαδιαίων αναπαύσεων 
σε περίπτωση που συμπέσουν με ασθένεια. 

Με αποφάσεις των αρμόδιων οργάνων της Ο.Α., της 
Ολυμπιακής Αεροπλοίας Α.Ε. και της Ολυμπιακής Του¬ 
ριστικής Α.Ε., το ωράριο του προσωπικού των εταιρειών 
αυτών, που εργάζεται σε περιφερειακούς σταθμούς και 
σε πρακτορεία εσωτερικού, μπορεί να καθορίζεται ως 
συνεχές ή διακεκομμένο, σύμφωνα με τις ανάγκες των 
εταιρειών αυτών. 

3α Ο αριθμός των ημερών κανονικής ετήσιας άδειας 
που δικαιούται το προσωπικό εδάφους καθορίζεται σύμ¬ 
φωνα με τις διατάξεις της κοινής εργατικής νομοθεσίας. 
η Μειώνονν- : ί άδειες απουσίας του προσωπικού: 
λόγω θανάοχ συγγενούς, σε δύο (2) ημέρες, 
λόγω τοκετού, για το σύζυγο, σε δύο (2) ημέρες, 
-λόγω γάμου, πε πέντε (5) ημέρες. 

■ α·-ργείτσι γ} αργία λόγω ονομαστικής εορτής του 
εργαζομένου. 

ν Από τη ■ , · ί· ! αη του παρόντος νόμου και έως 

την 31η Δεκευ; 997 μειώνεται σε τέσσερις (4) 

κατ' έτος ο αριθυός ίων πρόσθετων ημερών άδειας 
ανάπαυσης, λόγω εργασίας σε βάρδιες. 

4. Οι αποδοχές του προσωπικού της Ο.Α. της Ολυ¬ 
μπιακής Αεροπλοίας Α.Ε. και της Ολυμπιακής Τουρι- 
οτικής Α.Ε. κατά τη διάρκεια ασθένειας, κύησης και 
λοχείας καθορίζονται με βάση τις διατάξεις της κοινής 
εργατικής νομοθεσίας. Για την οδοντιατρική περίθαλψη 
του ιπτάμενου προσωπικού οι πιο πάνω εταιρείες κα¬ 
ταβάλλουν εφεξής τις κατώτερες προβλεπόμενες α¬ 
μοιβές του εκάστοτε ισχύοντος τιμοκαταλόγου του Ο¬ 
δοντιατρικού Συλλόγου Αττικής. Διατηρούνται σε ισχύ 
οι διατάξειςτου κεφαλαίου ° του β.δ/τος 744/1970 (ΦΕΚ 
244 Α*), όπως έχουν τροποποιηθεί. 

5. Κσταργείται η υποχρέιοση της Ο.Α να καταβάλλει 
τσ. έξοδο καθαριστηρίου του ιπτάμενου προσωπικού, 
καθώς και. να μεταφέρει προς και από τον τόπο εργασίας 
του, με εξαίρεση κατά το διάστημα μεταξύ των ωρών 
από 23.00 έο^ς 07.00 και 14.00 έως 15.00, καθ' οιον- 
δηποτε τρόπο, το πόσης φύσεως και κατηγορίας προ¬ 
σωπικό της ίδιας και των θυγατρικών της εταιρειών. 

6. Ως νυκτερινή εργασία θεωρείται αυτή που πραγ¬ 
ματοποιείται μεταξύ των ωρών 22.00 και 6.00. 

7. Η χορήγηση αεροπορικών εισιτηρίων δωρεάν ή με 

έκπτωση προς το προσωπικό της Ο.Α. και των θυγα¬ 
τρικών της εταιρειών γίνεται σύμφωνα με τις εκάστοτε 
ισχύουσες σχετικές διατάξεις των Κανονισμών Εργα¬ 
σίας. 

Άρθρο 4 
Γενικές διατάξεις 

1. Μέσα σε τέσσερις (4) μήνες από τη δημοσίευση 
του παρόντος νόμου τα Διοικητικά Συμβούλια της Ο.Α., 
της Ολυμπιακής Αεροπλοίας Α.Ε. και της Ολυμπιακής 
Τουριστικής Α.Ε. υποχρεούνται να ορίσουν με αποφάσεις 
τους, μετά από προηγούμενη συζήτηση με τις συνδι¬ 
καλιστικές οργανώσεις του προσωπικού τους, βαθμούς 
ιεραρχίας, οι οποίοι δεν μπορούν να υπερβαίνουν τους 
τέσσερις (4) και να συντάξουν οργανογράμματα των 
εταιρικών υπηρεσιών με αντίστοιχη περιγραφή προσό¬ 
ντων και καθηκόντων της κάθε θέσης ευθύνης. 

Η παραπάνω προθεσμία μπορεί να παραταθεί για δύο 
(2) ακόμα μήνες, με αιτιολογημένη απόφαση των Διοι¬ 
κητικών Συμβουλίων των πιο πάνω εταιρειών. 

Μέσα σε ένα (1) μήνα από τη λήψη των αποφάσεων 
αυτών τα πιο πάνω Διοικητικά Συμβούλια οφείλουν να 
στελεχώσουν τις προβλεπόμενες θέσεις με βάση τα 
τυπικά και ουσιαστικά προσόντα των εργαζομένων. 

Με την έκδοση των νέων οργανογραμμάτων καταρ- 
γείται κάθε απόφαση, με την οποία είχαν καθιερωθεί 
τα μέχρι τότε ισχύοντα, οι βαθμοί ιεραρχίας που είχαν 
απονεμηθεί ή οι εν γένει τίτλοι, καθώς και τα πρόσθετα 
διοικητικά καθήκοντα που είχαν ανατεθεί. 

Η μη εκ νέου απονομή βαθμού ιεραρχίας ή τίτλου ή 
η μη ανάθεση πρόσθετων ως άνω καθηκόντων σε 
εργαζομένους που μέχρι τότε είχαν τέτοιους βαθμούς, 
τίτλους ή καθήκοντα δεν θεμελιώνει γι' αυτούς δικαίωμα 
αποζημίωσης. 

2. Έως και την 31η Ιανουάριου 1995 τα Διοικητικά 
Συμβούλια της Ο.Α., της Ολυμπιακής Αεροπλοίας Α.Ε. 
και της Ολυμπιακής Τουριστικής Α.Ε. εισηγούνται στον 
Υπουργό Μεταφορών και Επικοινωνιών σχέδια των νέων 
Κανονισμών Εργασίας, μετά από προηγούμενη συζήτηση 
με τις συνδικαλιστικές οργανώσεις του προσωπικού. 

Με προεδρικό διάταγμα εγκρίνονται οι Κανονισμοί 
Εργασίας του προσωπικού των πιο πάνω εταιρειών, 
μετά από πρόταση του Υπουργού Μεταφορών και Ε¬ 
πικοινωνιών, κατά παρέκκλιση των οριζομένων στο άρ¬ 
θρο 8 παρ. 3 του ν. 2224/1994 (ΦΕΚ 112 Α ). 

Ομοίως με προεδρικό διάταγμα, μετά από πρόταση 
του Υπουργού Μεταφορών και Επικοινωνιών, εγκρίνο- 
νται οι όροι των από 3 Δεκεμβρίου 1994, από 6 Δε¬ 
κεμβρίου 1994 και από 7 Δεκεμβρίου 1994 Πρακτικών 
Συμφωνίας της Διοίκησης της Ο.Α. με τους εκπροσώ¬ 
πους της Ένωσης Χειριστών Πολιτικής Αεροπορίας 
(Ε.Χ.Π.Α.), της Ένωσης Ιπτάμενων Μηχανικών (Ε.Ι.Μ.) 
και της Ένωσης Ιπτάμενων Συνοδών - Φροντιστών 
(Ε.Ι.Σ.Φ.), αντιστοίχως, σχετικά με τα όρια πτήσεως, 
απασχολήσεως και αναπαύσεως των χειριστών, των 
μηχανικών και των συνοδών-φροντιστών, που εργάζο¬ 
νται στις πιο πάνω εταιρείες ως ιπτάμενο προσωπικό, 
καθώς και κάθε νέο Πρακτικό που τροποποιεί την 
παραπάνω συμφωνία σε σχέση με το αντικείμενο αυτό. 

3. Η Ολυμπιακή Αεροπορία καθώς και οι θυγατρικές 
της εταιρείες, Ολυμπιακή Αεροπλοία ΑΈ. και Ολυμπιακή 
Τουριστική Α.Ε., υποχρεούνται να προβούν αμέσως στις 
απαραίτητες διαδικασίες για την τροποποίηση του άρ¬ 
θρου 6 του καταστατικού της Ο.Α. και των αντίστοιχων 


άρθρων των καταστατικών των ως άνω θυγατρικών της 
εταιρειών, ώστε εφεξής υποχρεωτικά στη σύνθεση των 
Διοικητικών τους Συμβουλίων να καθιερώνεται η συμ¬ 
μετοχή δύο (2) εκπροσώπων των εργαζομένων στο 
Διοικητικό Συμβούλιο της Ο.Α., ως και η συμμετοχή 
αντίστοιχα ενός (1) εκπροσώπου στα Διοικητικά Συμ¬ 
βούλια των πιο πάνω θυγατρικών της εταιρειών, από 
τομς εργαζομένους σε καθεμία εταιρεία, με όλα τα 
συνεπαγόμενα γί αυτούς δικαιώματα και υποχρεώσεις. 
Η υπόδειξη αυτών γίνεται από το Σώμα των Εκλεκτόρων 
της Ομοσπονδίας Συλλόγων Πολιπκής Αεροπορίας μέσα 
σε ένα (1) μήνα από την πιο πάνω τροποποίηση των 
καταστατικών των παραπάνω εταιρειών, εφεξής δε σε 
κάθε νέα συγκρότηση των Διοικητικών τους Συμβουλίων. 

4. Από την έναρξη ισχύος του νόμου αυτού η Ο.Α. 
και οι θυγατρικές της εταιρείες Ολυμπιακή Αεροπλοία 
Α.Ε. και Ολυμπιακή Τουριστική ΑΈ. παύουν να υπάγονται 
στις διατάξεις που ισχύουν για τις επιχειρήσεις που 
ανήκουν στο δημόσιο τομέα, εξαιρουμένων των διατά¬ 
ξεων των άρθρων 1 έως και 24 του ν. 2190/1994 (ΦΕΚ 
28 Α). 

5. Από την 1η Ιανουάριου 1995 τα Διοικητικά Συμβούλια 
της Ο.Α. και όλων των θυγατρικών της εταιρειών υπο- 
χρεούνται να υποβάλλουν μέσα σε ένα (1) μήνα από 
τη λήξη κάθε ημερολογιακού τριμήνου στους Υπουργούς 
Μεταφορών και Επικοινωνιών και Οικονομικών λεπτο¬ 
μερή απολογιστική έκθεση για τις δραστηριότητες των 
εταιρειών κατά το τρίμηνο που διέρρευσε, η οποία 
περιλαμβάνει αναλυτικά όλα τα οικονομικά στοιχεία των 
επιχειρήσεων, τα αποτελέσματα της εκμετάλλευσης, τη 
δύναμη του προσωπικού τους (τακτικού-έκτακτου) κατά 
κατηγορίες και ειδικότητες, τις τυχόν μεταβολές του, 
ως και συγκριτικά στοιχεία παραγωγικότητας, απόδοσης, 
βελτίωσης των παρεχόμενων υπηρεσιών κ.λπ.. 

Λεπτομέρειες για το περιεχόμενο των εκθέσεων αυ¬ 
τών καθορίζονται, εάν απαιτείται, με κοινή απόφαση 
των Υπουργών Μεταφορών και Επικοινωνιών και Οι¬ 
κονομικών. 

6. Το σύνολο των μετοχών της Ολυμπιακής Αερο¬ 
πλοίας Α.Ε. και της ΟΕΥΜΡΙΟ ΑΙΗ 0ΒΙΙΙ3Ε5 1_.ΤΌ. 
ανήκουν κατά κυριότητα από τη σύστασή τους στην 
Ο.Α.. 

7. Στις αποδοχές και τους όρους εργασίας γενικά 
του προσωπικού που προσλαμβάνεται από την Ο.Α., 
την Ολυμπιακή Αέροπλοία Α.Ε. και την Ολυμπιακή Του¬ 
ριστική Α.Ε. με συμβάσεις εργασίας ορισμένου χρόνου 
ή έργου δεν έχουν ανάλογη εφαρμογή οι διατάξεις 
.συλλογικών συμβάσεων εργασίας, πρακτικών συμφωνίας 
κ.λπ., με τις οποίες ρυθμίζονται οι αποδοχές και οι 
όροι εργασίας γενικά του προσωπικού που προσλαμ¬ 
βάνεται από αυτές με σύμβαση εργασίας αορίστου 
χρόνου. 

8. Με προεδρικό διάταγμα, που εκδίδεται εντός τεσ¬ 
σάρων (4) μηνών από τη δημοσίευση του παρόντος, με 
πρόταση των Υπουργών Μεταφορών και Επικοινωνιών 
και Προεδρίας της Κυβέρνησης, καθορίζονται τα θέματα 
που αφορούν στη βαθμολογική διάρθρωση, στον τρόπο 
και στις προϋποθέσεις προαγωγικής εξέλιξης, στην 
κατάταξη και στην αντιστοίχιση με τους βαθμούς του 
ν. 2190/1994 των κλάδων (ΠΕ-ΤΕ-ΔΕ) των Ελεγκτών 
Εναέριας Κυκλοφορίας (Ε.Ε.Κ.) της Υπηρεσίας Πολιτικής 
Αεροπορίας (Υ.Π.Α.). Μέχρι εκδόσεως του κατά το 
προηγούμενο εδάφιο προεδρικού διατάγματος το προ¬ 
σωπικό των εν λόγω κλάδων διέπεται προσωρινά από 
τις διατάξεις του.ν. 2190/1994. 

9. Υπάλληλοι της Ο.Α., που είχαν προσληφθεί στα Αερόπλοια Α.Ε. και Ολυμπιακή Τουριστική Α.Ε. που 
γραφεία της στο εξωτερικό με σύμβαση εργασίας σϋμ- υπηρετεί στην έδρα των εταιρειών αυτών, 
φωνα με την ισχύουσα τοπική νομοθεσία και απολύθηκαν β. η διαπίστωση του αριθμού του πλεονάζοντος προ- 
ή διαγράφηκαν κατά το διάστημα από 1ης Ιανουαρίου σωπικού γίνεται από τα Διοικητικά Συμβούλια της Ο.Α. 
1990 έως και 31ης Οκτωβρίου 1993, υπάγονται σπς ή των θυγατρικών της εταιρειών, κατά περίπτωση, και 
διατάξεις των άρθρων 25 και 26 του ν. 2190/1994. υποβάλλεται ονομαστικός κατάλογος με τα ατομικά 
Η από τις ίδιες διατάξεις προβλεπόμενη αίτηση υ- στοιχεία, τα προσόντα και την ειδικότητα του προσω- 
ποβάλλεται μέσα σε ένα (1) μήνα από τη δημοσίευση πικού αυτού στο Υπουργείο Προεδρίας της Κυβέρνησης 
του παρόντος νόμου. και στο Υπουργείο Μεταφορών και Επικοινωνιών. 

Η επαναπρόσληψη ενεργείται σύμφωνα με τις δια¬ 
τάξεις των παραγράφων 10, 12 και 13 του άρθρου 25 Άρθρο 5 


του ν. 2190/1994. 

Οι οικείες επιτροπές επανασυγκροτούνται μέσα σε 
δύο (2) μήνες από τη δημοσίευση του παρόντος νόμου. 

10. Αίρεται το αξιόποινο των πράξεων της μη κατα¬ 
βολής φόρων εισοδήματος, Φ.Μ.Υ., Φ.Π.Α., τελών προ- 
σαυξήσεων κ.λπ., ως και εισφορών προς το Ι.Κ.Α. και 
άλλους ασφαλιστικούς οργανισμούς κύριας ή επικουρι¬ 
κής ασφάλισης, καθώς και πόρων, τελών και λοιπών 
δικαιωμάτων που εισπράχθηκαν για λογαριασμό κρατικών 
αρχών, εφόσον οι πράξεις αυτές τελέσθηκαν από μέλη 
των Διοικητικών Συμβουλίων της Ο.Α. και της Ολυμπια¬ 
κής ΑεροπλοΤας Α.Ε., καθώς και από κάθε εντεταλμένο 
όργανο της διοικήσεώς τους μέχρι τη δημοσίευση του 
παρόντος νόμου. 

Τ ο αξιόποινο πράξεων ή παραλείψεων που τελέσθηκαν 
από μέλη διοικήσεων και υπαλλήλων υπηρεσιών και 
νομικών προσώπων του άρθρου 14, παρ. 1 του ν. 
2190/1994, κατά παράβαση των άρθρων 18, 19, 20 και 
21 του ίδιου νόμου, κατά το διάστημα από 3 Μαρτίου 
1994 έως 31 Οκτωβρίου 1994, αίρεται ωσαύτως. 

11. Από τη δημοσίευση του παρόντος νόμου μέχρι 
και την 31η Δεκεμβρίου 1997: 

α. Προσωπικό της Ο.Α. και των θυγατρικών της 
εταιρειών Ολυμπιακή Αερόπλοια Α.Ε. και Ολυμπιακή 
Τουριστική Α.Ε., που υπηρετεί σε περιφερειακούς σταθ¬ 
μούς και πρακτορεία εσωτερικού και πλεονάζει, εφόσον 
δεν επιθυμεί τη μετάθεσή του στην έδρα της εταιρείας, 
μπορεί με αίτησή του να μεταταχθεί στο Υπουργείο 
Μεταφορών και Επικοινωνιών ή στα νομικά πρόσωπα 
που εποπτεύονται από το Υπουργείο αυτό, σύμφωνα 
με τα τυπικά προσόντα ή την ειδικότητά του, εφόσον 
υφίστανται ανάγκες προς κάλυψη. 

Για όσους εξ αυτών διαπιστωθεί με πράξη του Υ¬ 
πουργού Μεταφορών και Επικοινωνιών ότι δεν μπορεί 
να απορροφηθούν από τις ανωτέρω υπηρεσίες, μπορεί 
να μετατάσσονται, κατά τις κείμενες διατάξεις, σε άλλες 
υπηρεσίες του Δημοσίου ή νομικών προσώπων δημοσίου 
δικαίου του οικείου νομού. Η μετάταξη γίνεται με κοινή 
απόφαση των Υπουργών Προεδρίας της Κυβέρνησης, 
Μεταφορών και Επικοινωνιών και του κατά περίπτωση 
αρμόδιου υπουργού. 

Οι ρυθμίσεις των προηγούμενων εδαφίων της παρα¬ 
γράφου αυτής ισχύουν αναλόγως και για το προσωπικό 
της Ο.Α. και των θυγατρικών της εταιρ&ών Ολυμπιακή 


Από τη δημοσίευση του παρόντος νόμου καταργού- 
νται: 

α. Οι διατάξεις των παραγράφων 4-7 του άρθρου 27 
του ν. 1902/1990 (ΦΕΚ 138 Α ). 

β. Οι αντίστοιχες διατάξεις του ν.δ/τος 3560/1956 
(ΦΕΚ 222 Α') που αντίκεινται σπς διατάξεις της τρίτης 
δέσμης μέτρων για τις αερομεταφορές (Κανονισμοί του 
Συμβουλίου της Ευρωπαϊκής Ένωσης υπ' αριθμ. 2407, 
2408 και 2409 της 23ης Ιουλίου 1992). 

Άρθρο 6 

Ο νόμος αυτός αρχίζει να ισχύει από τη δημοσίευσή του 
στην Εφημερίδα της Κυβερνήαεως, εκτός από τις διατάξεις 
του για τις οποίες ορίζεται διαφορετικά. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήαεως και την εκτέλεσή του ως νόμου του 
Κράτους. 

Αθήνα, 22 Δεκεμβρίου 1994 
ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. Π ΕΠΟΝΗΣ Γ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ ΕΡΓΑΣΙΑΣ 

Α. ΠΑΠΑΔΟΠΟΥΛΟΣ I. ΣΚΟΥΛΑΡΙΚΗΣ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΚΟΥΒΕΛΑΚΗΣ Α. ΤΣΟΥΡΑΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Φ. ΙΩΑΝΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 22 Δεκεμβρίου 1994 

ΟΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Η 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ’ έως 1 3.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τ α δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος-της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 


ΕΤΗ ΣΙΕΣ Σ Υ ΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 



Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ’ 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









